ທ່ານ McCain ຢ້ຽມຢາມ ເມືອງ Benghazi ໃນລີເບຍ
ສະມາຊິກສະພາສູງ McCain ຢ້ຽມຢາມທີ່ໝັ້ນ ພວກຕໍ່ຕ້ານລັດຖະບານລີເບຍ ທີ່ເມືອງ Benghazi
ສະມາຊິກສະພາສູງສະຫະລັດ ທ່ານ John McCain ໄດ້ເດີນທາງໄປເຖິງເມືອງ Benghazi ທີ່ໝັ້ນຂອງພວກ ຕໍ່ຕ້ານລັດຖະບານ ໃນວັນສຸກມື້ນີ້ ເພື່ອພົບປະກັບພວກ ຜູ້ນຳຝ່າຍຄ້ານ ແລະຊັ່ງຊາຕີລາຄາເບິ່ງສະຖານະການຢູ່ ທີ່ນັ້ນ ທ່ານ McCain ກ່າວຕໍ່ພວກນັກຂ່າວວ່າ ພວກຕໍ່ຕ້ານ ລັດຖະບານເປັນ “ວິລະຊົນ” ຂອງທ່ານລຸນ ຫຼັງທີ່ທ່ານ ໄດ້ເດີນທາງໄປເຖິງເມືອງ Benghazi ໃນພາກຕາເວັນ ອອກຂອງລີເບຍ ຊຶ່ງເປັນສູນກາງໃນການປະຕິບັດງານ ຂອງພວກຕໍ່ຕ້ານລັດຖະບານຢູ່ໃນປະເທດລີເບຍ ທ່ານ McCain ສະມາຊິກລັດຖະສະພາອະວຸໂສສັງກັດ ພັກຣີພັບບລີກັນແມ່ນນຶ່ງໃນບັນດາພວກທີ່ໃຫ້ການ ສະໜັບສະໜຸນຢ່າງແຂງຂັນສຸດຕໍ່ການແຊກແຊງທາງ ທະຫານຢູ່ໃນປະເທດລີເບຍບ່ອນ ທີ່ພວກຕໍ່ຕ້ານລັດ ຖະບານ ພວມທຳການສູ້ລົບກັບກຳລັງທີ່ຈົງຮັກພັກດີຕໍ່ທ່ານ Moammar Gadhafi ຜູ້ ນຳຂອງລີເບຍນັ້ນ ການເດີນທາງໄປຢ້ຽມຢາມຂອງທ່ານ ມີຂຶ້ນນຶ່ງມື້ ຫຼັງຈາກສະຫະລັດໄດ້ໃຫ້ການອະນຸມັດ ກ່ຽວກັບການນຳໃຊ້ເຮືອບິນບໍ່ມີຄົນຂັບຕິດອາວຸດເພື່ອໃຫ້ການສະໜັບສະໜຸນຕໍ່ການປະຕິ ບັດງານທາງທະຫານຂອງອົງການເນໂຕ້ໃນລີເບຍ ລັດຖະມົນຕີກະຊວງປ້ອງກັນປະເທດສະຫະລັດທ່ານ Robert Gates ກ່າວວ່າ ປະທາ ນາທິບໍດີສະຫະລັດທ່ານບາຣັກໂອບາມາ ໄດ້ໃຫ້ການອະນຸມັດຕໍ່ການນໍາໃຊ້ເຮືອບິນບໍ່ມີຄົນ ຂັບທີ່ຄວບຄຸມຢູ່ແຕ່ໄກໆທີ່ສາມາດທຳການຍິງລູກສອນໄຟໂຈມຕີໄດ້ຢ່າງແມ່ນຍຳນັ້ນ ພວກເຈົ້າໜ້າທີ່ກ່າວວ່າ ເຮືອບິນບໍ່ມີຄົນຂັບ ຈະເປັນປະໂຫຍດທີ່ສຸດ ໃນການໂຈມຕີຢູ່ໃນ ເຂດເທດສະບານຕ່າງໆເຊັ່ນເມືອງ Misrata ບ່ອນທີ່ເຮືອບິນເຫຼົ່ານີ້ສາມາດບິນຕໍ່າໆແລະ ໂຈມຕີເປົ້າໝາຍຕ່າງໆໃນບ່ອນທີ່ແອອັດໄປດ້ວຍຜູ້ຄົນໂດຍມີຄວາມແມ່ນຍຳເພີ່ມຂຶ້ນ